Бөтә ошо факттарҙы күҙ уңында тотоп, Башҡортостандағы өҫтөнлөклө инвестиция проекттары исемлегенә рапс эшкәртеү предприятиеһын асыуҙы ла индерҙеләр. Был эште Илеш районы хеҙмәтсәндәре үҙ иңенә алырға ниәтләй, шуға ла әлеге ваҡытта районда предприятие төҙөү өсөн урын эҙләү менән мәшғүлдәр. Проектты тормошҡа ашырыу өсөн 700 миллион һум аҡса кәрәк. Ул йылына 100 мең тонна рапс орлоғон эшкәртергә һәләтле буласаҡ. Һөҙөмтәлә йылына 21 мең тонна май етештереләсәк. Үҫемлектең ҡалдыҡтары мал аҙығы итеп ҡулланыласаҡ.